da en da nl ca da da da es da da da da da da da da da da da da da da da da da nb da da da en en da da da da da da da da da de da da da da da da da da da da da da da nl da en da da es nl da
Cyklistforbundet vil have indført ny 1,5 meter afstandsmærkning på landeveje | Cyklistforbundet
15.9.2022 05:30:00 CEST | Cyklistforbundet
Hvis et nyt forslag fra Transportministeren om, at biler skal holde 1,5 meters afstand til cykler ved overhaling bliver indført, skal det også indeholde ny markering på landevejene. Det skriver Cyklistforbundet i sit høringssvar til forslaget.
Cyklistforbundets foreløbige ideoplæg til ny vejmarkering.
Forbundet foreslår, at den konkrete afstand på 1,5 meter skal markeres på selve vejen. Cyklistforbundet har taget inspiration fra afstandsmarkeringerne på motorvejene, hvor pile markerer, hvor meget afstand bilister skal holde til den forankørende bil.
”Vi foreslår, at markeringen bliver indført på en lang række ruter, hvor der ikke er cykelsti. Det vil være en hjælp for bilisterne og minde dem om, at de skal holde afstand til cykler, når de overhaler. Det gør det samtidig mere konkret for bilisterne, når de jævnligt mindes om præcist hvor meget 1,5 meter faktisk er på vejen, ” siger Jane Kofod, der er vicedirektør i Cyklistforbundet.
Cyklistforbundet adresserer i sit høringssvar også, at bl.a. FDM mener, det er for svært for bilister at vurdere afstanden.
”Når man som bilist forventes at kunne overskue, om man holder en tilstrækkelig afstand op til den forankørende bil, bør man forvente, at man som bilist også kan overskue, om man holder en tilstrækkelig afstand til siden, når man overhaler en cyklist,” siger Jane Kofod.
Cyklistforbundet hilser et konkret afstandskrav mellem bilist og cyklist ved overhaling velkomment.
”Forslaget bør vedtages af Folketinget. I dag sker 1 ud af 3 overhalinger med mindre end 1,5 meters afstand, og et konkret afstandskrav vil være et blandt flere vigtige bidrag til at øge sikkerheden og trygheden for cyklister på veje, hvor der ikke er en parallel cykelsti. Cyklisters tryghed afhænger direkte af afstanden til de forbikørende biler,” siger Jane Kofod.
Derudover mener Cyklistforbundet, at færdselsloven bør ændres, så en bilist lovligt kan overskride en spærrelinje (fuldt optrukken) ved overhaling af en cyklist, der overhales langt hurtigere end et køretøj.
”En mulighed for bilisten lovligt at overskride spærrelinjen ved overhaling af en cyklist vil gøre det mere sikkert at cykle,” siger Jane Kofod.
Cyklistforbundet ser dog generelt forslaget om halvanden meters afstand som en slags nødløsning.
”Det er meget vigtigt for Cyklistforbundet at understrege, at et afstandskrav på ingen måde kan stå i stedet for den kontinuerlige udrulning af flere cykelstier over hele landet. Cyklistforbundet foretrækker til enhver tid gode, brede cykelstier, der er ordentligt adskilt fra biltrafikken,” siger Jane Kofod.
Høringssvaret er sendt til Færdselssikkerhedskommissionens sekretariat.
Jørgen SchlosserRedaktør og presseansvarlig
Cyklistforbundets foreløbige ideoplæg til ny vejmarkering.
Sekretariat 33 32 31 21 | Pressetelefon 40 70 83 63https://www.cyklistforbundet.dk
Cyklen giver oplevelser, frihed og motion. Cyklen gør vores verden sundere, grønnere og mere bæredygtig. Vi arbejder for, at alle kan cykle sikkert og trygt. Uanset alder. Uanset om man bor på landet eller i byen. Vi er en demokratisk organisation, hvor alle, der ønsker en cykelvenlig verden, kan engagere sig. Vi er tilstede over hele Danmark og er en del af paraplyorganisationen European Cyclists’ Federation.
Følg pressemeddelelser fra Cyklistforbundet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Cyklistforbundet
Bander tvinger madbude til at udlevere dyre elcykler i massevis3.10.2022 05:30:00 CEST | Pressemeddelelse
Madudbringningsvirksomheden Just Eat Takeaway har fået stjålet over 145 dyre elcykler på et år til en samlet værdi af 4,8 millioner kroner. Det skriver magasinet CYKLISTER fra Cyklistforbundet. Det er vigtigt, politiet får sat en stopper for tyverierne, da de blandt andet hindrer den grønne omstilling, hvor biler skiftes ud med cykler, mener Cyklistforbundet.
Nyt online cykelkatalog til skoler6.9.2022 15:23:21 CEST | Pressemeddelelse
Masser af gode ideer, værktøjer og konkrete guides til skoler, der gerne vil styrke cyklingen i undervisningen.
Premiere på Cyklistforbundets Vi Cykler For Klimaet-dag5.9.2022 05:30:00 CEST | Pressemeddelelse
Tag cyklen og spar CO2 som en flyvetur fra London til New York. Det siger Cyklistforbundet, der med Vi Cykler For Klimaet-dagen vil gøre opmærksom på, hvor meget CO2, du sparer, ved at cykle. Den 21. september inviterer forbundet danskere til at skifte bilen ud med cyklen og vise opbakning til cyklen som løftestang til grøn omstilling.
Kender du Danmarks mest cykelglade lærer?19.8.2022 10:58:46 CEST | Pressemeddelelse
Nu kan du være med til at finde Danmarks mest cykelglade lærer. For allerførste gang bliver der nemlig uddelt en pris til en lærer, der gør en helt særlig indsats for at få flere børn til at cykle.
Børns cykelvaner afhænger af forældres uddannelse og løn15.8.2022 13:31:15 CEST | Pressemeddelelse
Ny undersøgelse bekræfter tilbagegangen i børns cykling, og viser, at forældrenes uddannelse, indkomst og adfærd har stor betydning for, hvor meget børn cykler. Vicedirektør i Cyklistforbundet, Jane Kofod, kalder det forstemmende, at der også i forhold til cykling er ulighed i sundhed.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022